(రవిశాస్త్రీ )ఐపీఎల్-10లో నన్ను ఆకర్షించే విషయాలు చాలానే ఉన్నాయి. రసవత్తరమైన క్రికెట్కు ఐపీఎల్ అద్భుత వేదిక. విజయం కోసం కొదమ సింహాల్లా తలపడే జట్లు.. లిప్తపాటులో తలకిందులయ్యే ఫలితాలు.. హీరోలు జీరోలు.. జీరోలు హీరోలు ఇలా అనుక్షణం ఐపీఎల్ మ్యాచ్లు సగటు అభిమానిని ఉత్కంఠకు గురిచేస్తాయి. సురేష్ రైనా లేదా శిఖర్ ధవన్ చాంపియన్స్ ట్రోఫీ కల కూడా ఇక్కడే తేలిపోతుంది. అయితే ఈసారి ఇంగ్లిష్ ఆటగాళ్లు ప్రధాన ఆకర్షణగా నిలుస్తున్నారు. భారీ ధర పలికిన బెన్ స్టోక్స్తోపాటు తైమల్ మిల్స్, క్రిస్ జోర్డాన్, క్రిస్ వోక్స్ వివిధ ఫ్రాంచైజీల్లో తమ అదృష్టాన్ని పరీక్షించుకోనున్నారు. భారత, ఆసే్ట్రలియా ఆటగాళ్ల మధ్య అహం అడ్డంకులు సృష్టిస్తుందనైతే అనుకోవడం లేదు. ఎందుకంటే దేశానికి ఆడడం వేరు.. ఫ్రాంచైజీ క్రికెట్ వేరు. ఇక భారత యువ ఆటగాళ్లు జయంత యాదవ్, కరుణ్ నాయర్, కుల్దీప్ యాదవ్, కేదార్ జాదవ్ ఏమేరకు రాణిస్తారో చూడాలి. అఫ్ఘాన్ ఆటగాళ్లు మహ్మద్ నబి, రషీద్ ఖాన్ల ప్రదర్శన ఏవిధంగా ఉంటుందో గమనించాలి. అశ్విన్, రాహుల్, విజయ్లు లీగ్కు దూరమయ్యారు. కోహ్లీ కూడా అనుమానమే. ఐపీఎల్కు పరిచితమైన విదేశీ ప్లేయర్లు డుమిని, డికాక్, మిచెల్ స్టార్క్, మిచెల్ మార్ష్ కూడా గాయాలతో వైదొలిగారు. కోడ్ ఉల్లంఘన కారణంగా కరీబియన్ పవర్ హౌస్ ఆండ్రీ రస్సెల్ మెరుపులు చూడలేం. అయితే యువ ఆటగాళ్లు అవకాశాలను అందిపుచ్చుకుని స్టార్లు లేని లోటును భర్తీ చేస్తారని ఆశిస్తున్నా.
(ravisastri )ipl-10loo nannu aakarshinche vishayaalu chalane unnaayi. rasavattaramaina kriketku ipl adbhuta vedika. vijayam kosam kodama simhalla talapade jatlu.. liptapaatulo talakindulayye phalitaalu.. heerolu jeerolu.. jeerolu heerolu ilaa anukshanam ipl myachlu sagatu abhimaanini utkantaku gurichestaayi. suresh raina leda sikhar dhavan champians trofy kala kuudaa ikkade telipotundi. ayithe eesaari inglish aatagaallu pradhaana aakarshanagaa nilustunnaaru. bhari dhara palikina ben stokstopatu taimal mills, cris jordan, cris wokes vividha fraanchijeello tama adrushtaanni pareekshinchukonunnara. bhaarata, australia aatagaalla madhya aham addankulu srushtistundanaite anukovadam ledu. endukante deshaniki aadadam vaeru.. franchisy cricket vaeru. ika bhaarata yuva aatagaallu jayanta yadav, karun nayar, kuldip yadav, kedar jadav emeraku ranistaro chudali. afghan aatagaallu mahmad nabi, rasheed khanla pradarsana evidhamgaa untundo gamaninchaali. ashwin, rahul, vijaylu leegku dooramayyaaru. kohli kuudaa anumaname. iplku parichitamaina videshee playerlu dumini, dicack, michel stark, michel marsh kuudaa gaayaalato vaidoligaaru. kod ullanghana kaaranamgaa karibian paver hous andry russel merupulu chudalem. ayithe yuva aatagaallu avakaasaalanu andipucchukuni staarlu laeni lotunu bharti chestaarani aasistunnaa.